text: Her har de forårets varmeste dag 
  07 april 2018 kl. 13.49
  Et sted i Syd- og Sønderjylland har temperaturen lørdag eftermiddag sneget op over 15 grader. Men ikke så langt derfra mærker de ikke meget til varmen.
  
  Opdatering: Efter artiklens udgivelse blev der målt 17,2 grader i Ribe.
  Forårssolen er for alvor begyndt at kigge frem.
  Lørdag eftermiddag melder DMI, at forårets højeste temperatur er nået, og det er endda i Sønderjylland.
  Ved Store Jyndevad er der nemlig målt 15,8 grader omkring klokken 14.
  Men det er dog ikke alle steder, at de kan nyde lune temperaturer, der er nemlig store regionale forskelle på varmen.
  På den sydlige del af Als, nærmere bestemt Kegnæs, blev temperaturen på samme tid målt til blot 5,5 grader.
  Hvis du klikker videre øverst i artiklen, kan du se temperaturer målt i resten af landet.
  
  
  
  